ai4bharat/Pralekha huggingface dataset:
નાણા મંત્રાલય
ડીઆરઆઈએ મુન્દ્રા સેઝ ખાતે ચાલતા 100 કરોડના દાણચોરીના રેકેટના માસ્ટરમાઇન્ડ્સને પકડ્યા
દાણચોરી કરતી કાર્ટેલ સામે મોટી કાર્યવાહીમાં ડિરેક્ટોરેટ ઓફ રેવન્યુ ઇન્ટેલિજન્સ  અમદાવાદ દ્વારા મુન્દ્રા સ્પેશિયલ ઇકોનોમિક ઝોન  મારફતે ચાલતા દાણચોરીના રેકેટના ત્રણ માસ્ટર માઇન્ડની ધરપકડ કરવામાં આવી છે, જેમાં રૂ.100 કરોડનો દાણચોરીનો માલ જપ્ત કરવામાં આવ્યો છે.
ડીઆરઆઈની તપાસમાં બહાર આવ્યું છે કે આ ત્રણ માસ્ટરમાઇન્ડ મુન્દ્રા સેઝ દ્વારા ઇ-સિગારેટ, બ્રાન્ડેડ મોબાઇલ એસેસરીઝ, પ્રીમિયમ બ્રાન્ડેડ શૂઝ, બેગ, પરફ્યુમ અને ઇલેક્ટ્રોનિક્સ આઇટમ્સની દાણચોરીમાં સંડોવાયેલા હતા. ભારતમાં વસ્ત્રો અને મોબાઇલ એસેસરીઝની જેમ જ ખોટી રીતે જાહેર કરીને માલની આયાત કરવાનો પ્રયાસ કરવામાં આવ્યો હતો.
ડીઆરઆઈ જાન્યુઆરી 2023માં આ કેસમાં 100 કરોડનો માલ જપ્ત કરી ચૂકી છે, જેમાં ઇ-સિગારેટ, બ્રાન્ડેડ મોબાઇલ એસેસરીઝ, પ્રીમિયમ બ્રાન્ડેડ પગરખાં, બેગ, પરફ્યુમ અને ઇલેક્ટ્રોનિક્સ આઇટમ્સનો સમાવેશ થાય છે. વધુમાં, જે વચેટિયાઓએ ભારતીય કસ્ટમ્સ પાસેથી કન્સાઇન્મેન્ટની મંજૂરીમાં કાર્ટેલને મદદ કરવાનો પ્રયાસ કર્યો હતો, તેમની અગાઉ પણ ધરપકડ કરવામાં આવી ચૂકી છે. ત્રણેય માસ્ટરમાઇન્ડ્સે ઉપરોક્ત દાણચોરીની પ્રવૃત્તિમાં તેમની સક્રિય ભૂમિકા સ્વીકારી છે. 1962ના ભારતીય કસ્ટમ એક્ટની જોગવાઈઓ હેઠળ તેમની ધરપકડ કરવામાં આવી છે. વધુ તપાસ ચાલુ છે.
આ કિસ્સામાં ડીઆરઆઈની સફળતા દાણચોરીના દૂષણ સામે લડવાની તેની પ્રતિબદ્ધતાનો પુરાવો છે, જેમાં મોડસનો પર્દાફાશ કરીને અને માસ્ટરમાઇન્ડ્સને પકડી પાડવામાં આવ્યા છે. ડીઆરઆઈ દાણચોરીની સિન્ડિકેટ્સ સામે કાર્યવાહી કરવાનું ચાલુ રાખશે અને સુનિશ્ચિત કરશે કે કાયદો અસરકારક રીતે લાગુ કરવામાં આવે.
CB/GP/JD
(Visitor Counter : 408
નાણા મંત્રાલય
CBDTએ નાણાકીય વર્ષ 2022-23ના બીજા ક્વાર્ટર માટે ફોર્મ 26Qમાં TDS સ્ટેટમેન્ટ ફાઇલ કરવાની નિયત તારીખ લંબાવી
સુધારેલા અને અપડેટ કરેલ ફોર્મ 26Qમાં TDS સ્ટેટમેન્ટ ફાઇલ કરવામાં મુશ્કેલીઓને ધ્યાનમાં રાખીને, સેન્ટ્રલ બોર્ડ ઓફ ડાયરેક્ટ ટેક્સિસ એ નાણાકીય વર્ષ 2022-23ના બીજા ક્વાર્ટર માટે ફોર્મ 26Q ફાઇલ કરવાની નિયત તારીખ 31મી ઓક્ટોબર, 2022થી 30મી નવેમ્બર, 2022 સુધી લંબાવી છે. .
F.No.275/25/2022-ITમાં CBDT પરિપત્ર નં. 21/2022 તારીખ 27.10.2022 જારી કરવામાં આવ્યો. આ પરિપત્ર www.incometaxindia.gov.in પર ઉપલબ્ધ છે.
YP/GP/JD
(Visitor Counter : 164
પ્રધાનમંત્રીનું કાર્યાલય
નેનો યુરિયા એ આપણા ખેડૂતોના જીવનમાં લાંબા ગાળાના તફાવત લાવવાના અમારા વિવિધ પ્રયાસોનો એક ભાગ છે: પીએમ
પ્રધાનમંત્રી શ્રી નરેન્દ્ર મોદીએ ભારતીય ખેડૂતોના જીવનમાં લાંબા ગાળાના હકારાત્મક ફેરફારો લાવવામાં નેનો યુરિયાના ફાયદાઓની પ્રશંસા કરી છે.
કેન્દ્રીય કૃષિ અને ખેડૂત કલ્યાણ રાજ્ય મંત્રી શ્રીમતી શોભા કરંદલાજે દ્વારા એક ટ્વીટ શેર કરતા, પ્રધાનમંત્રી શ્રીએ ટ્વીટ કર્યું;
"આ આપણા ખેડૂતોના જીવનમાં લાંબા ગાળાના તફાવત લાવવાના અમારા વિવિધ પ્રયાસોનો એક ભાગ છે."
YP/GP/JD
(
પ્રધાનમંત્રીનું કાર્યાલય
પ્રધાનમંત્રી 30 સપ્ટેમ્બરે CIPET: જયપુરની પેટ્રોકેમિકલ્સ ટેકનોલોજી સંસ્થાનું ઉદ્ઘાટન કરશે
પ્રધાનમંત્રી રાજસ્થાનમાં ચાર નવી મેડિકલ કોલેજોનો પણ શિલાન્યાસ કરશે
પ્રધાનમંત્રી શ્રી નરેન્દ્ર મોદી 30 સપ્ટેમ્બર, 2021ના રોજ સવારે 11 વાગ્યે વીડિયો કોન્ફરન્સિંગ દ્વારા જયપુરની પેટ્રોકેમિકલ્સ ટેકનોલોજી સંસ્થા: CIPETનું ઉદ્ઘાટન કરશે અને રાજસ્થાનના બાંસવાડા, સિરોહી, હનુમાનગઢ અને દૌસા જિલ્લામાં ચાર નવી મેડિકલ કોલેજોનો પણ શિલાન્યાસ કરશે.
આ મેડિકલ કોલેજોને કેન્દ્ર દ્વારા પ્રાયોજિત યોજના હેઠળ "જિલ્લા/ રેફરલ હોસ્પિટલો સાથે જોડાયેલી નવી મેડિકલ કોલેજોની સ્થાપના" માટે મંજૂરી આપવામાં આવી છે. મેડિકલ કોલેજોની સ્થાપનાને અપરિક્ષિત, પછાત અને મહત્વાકાંક્ષી જિલ્લાઓને પ્રાધાન્ય આપવામાં આવે છે. યોજનાના ત્રણ તબક્કાઓ હેઠળ દેશભરમાં 157 નવી મેડિકલ કોલેજોને મંજૂરી આપવામાં આવી છે.
CIPET વિશે:
રાજસ્થાન સરકાર સાથે મળીને, ભારત સરકારે CIPET: ઇન્સ્ટિટ્યૂટ ઓફ પેટ્રોકેમિકલ્સ ટેકનોલોજી, જયપુરની સ્થાપના કરી છે. તે આત્મનિર્ભર છે અને પેટ્રોકેમિકલ અને સંલગ્ન ઉદ્યોગોની જરૂરિયાતોને સમર્પિત રીતે સેવા આપે છે. તે યુવાનોને કુશળ તકનીકી વ્યાવસાયિકો બનવા માટે શિક્ષણ પ્રદાન કરશે.
આ પ્રસંગે કેન્દ્રીય મંત્રી શ્રી મનસુખ માંડવિયા અને રાજસ્થાનના મુખ્યમંત્રી શ્રી અશોક ગેહલોત પણ ઉપસ્થિત રહેશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
રાષ્ટ્રપતિ સચિવાલય
ભારતના રાષ્ટ્રપતિએ વર્ષ 2020-21 માટે રાષ્ટ્રીય સેવા યોજના પુરસ્કારો એનાયત કર્યા
ભારતના રાષ્ટ્રપતિ શ્રીમતી દ્રૌપદી મુર્મુએ આજે રાષ્ટ્રપતિ ભવન ખાતે યોજવામાં આવેલા એક કાર્યક્રમ દરમિયાન વર્ષ 2020-2021 માટે રાષ્ટ્રીય સેવા યોજના પુરસ્કારો એનાયત કર્યા હતા. આ પુરસ્કાર સમારંભમાં કેન્દ્રીય યુવા બાબતો અને રમતગમત મંત્રી શ્રી અનુરાગ ઠાકુર તેમજ યુવા બાબતો અને રમતગમત રાજ્ય મંત્રી શ્રી નિસિથ પ્રામાણિક ઉપસ્થિત રહ્યા હતા. આ પ્રસંગે યુવા બાબતોના સચિવ શ્રી સંજય કુમાર અને રમતગમત વિભાગના સચિવ શ્રીમતી સુજાતા ચતુર્વેદી તેમજ મંત્રાલયના અન્ય વરિષ્ઠ અધિકારીઓ અને મહાનુભાવો પણ ઉપસ્થિત રહ્યા હતા.
યુવા બાબતો અને રમતગમત મંત્રાલય અંતર્ગત યુવા બાબતોનો વિભાગ દ્વારા દર વર્ષે યુનિવર્સિટીઓ/+2 કાઉન્સિલ, પ્રોગ્રામ અધિકારીઓ/NSS યુનિટ્સ અને NSS સ્વયંસેવકો દ્વારા સ્વેચ્છાએ કરવામાં આવેલી સમુદાયની સેવામાં ઉત્કૃષ્ટ યોગદાન આપવા બદલ તેમની કામગીરીને બિરદાવવા માટે અને પુરસ્કારથી સન્માનતિ કરવા માટે અને દેશમાં NSSને વધુ પ્રોત્સાહન આપવાના ઉદ્દેશ સાથે રાષ્ટ્રીય સેવા યોજના પુરસ્કાર એનાયત કરવામાં આવે છે. હાલમાં, NSS સમગ્ર દેશમાં લગભગ 40 લાખ જેટલા નોંધાયેલા સ્વયંસેવકો ધરાવે છે. વર્ષ 2020-21 માટે 3 અલગ-અલગ શ્રેણીમાં એનાયત કરવામાં આવેલા રાષ્ટ્રીય સેવા યોજના  પુરસ્કારની વિગતો નીચે મુજબ છે:
|
|
અનુ. નં.
|
|
શ્રેણીઓ
|
|
પુરસ્કારોની સંખ્યા
|
|
પુરસ્કારનું મૂલ્ય
|
|
1
|
|
યુનિવર્સિટી/ +2 કાઉન્સિલ
|
|
2
|
|
પ્રથમ પુરસ્કાર: રૂ.5,00,000/-  સાથે જ યુનિવર્સિટી/ +2 કાઉન્સિલને ટ્રોફી પણ આપવામાં આવે છે.
કાર્યક્રમના સંયોજકને પ્રમાણપત્ર અને રજત ચંદ્રક આપવામાં આવે છે.
દ્વિતીય પુરસ્કાર: રૂ.3,00,000  સાથે જ યુનિવર્સિટી/ +2 કાઉન્સિલને ટ્રોફી પણ આપવામાં આવે છે.
કાર્યક્રમના સંયોજકને પ્રમાણપત્ર અને રજત ચંદ્રક આપવામાં આવે છે.
|
|
2
|
|
NSS યુનિટ્સ અને તેમના કાર્યક્રમ અધિકારીઓ
|
|
10+10
|
|
રૂ.2,00,000/- દરેક NSS યુનિટને , સાથે જ ટ્રોફી આપવામાં આવે છે.
રૂ. 1,50,000/- દરેક કાર્યક્રમ અધિકારીને અને સાથે જ પ્રમાણપત્ર અને રજત ચંદ્રક આપવામાં આવે છે.
|
|
3
|
|
NSS સ્વયંસેવકો
|
|
30
|
|
રૂ.. 1,00,000/- દરેક સ્વયંસેવકને અને સાથે જ પ્રમાણપત્ર અને રજત ચંદ્રક આપવામાં આવે છે.
NSS એ એક કેન્દ્રિય ક્ષેત્રની યોજના છે જેની શરૂઆત વર્ષ 1969માં સ્વૈચ્છિક સમુદાય સેવા દ્વારા વિદ્યાર્થી યુવાનોના વ્યક્તિત્વ અને ચારિત્ર્યનો વિકાસ કરવાના પ્રાથમિક ઉદ્દેશ્ય સાથે કરવામાં આવી હતી. NSSનો વૈચારિક અભિગમ મહાત્મા ગાંધીના આદર્શોથી પ્રેરિત છે. ખૂબ જ યોગ્ય રીતે જોવામાં આવે તો, NSS નું સૂત્ર છે “હું નહીં, પરંતુ પહેલા આપ” માં તે ભાવના જણાઇ આવે છે.
ટૂંકીમાં કહીએ તો, NSS સ્વયંસેવકો સામાજિક સુસંગતતાના મુદ્દાઓ પર કામ કરે છે, જે નિયમિત અને વિશેષ શિબિર પ્રવૃત્તિઓ દ્વારા સમુદાયની જરૂરિયાતોને ધ્યાનમાં રાખીને વિકસતા રહે છે. આવા મુદ્દાઓમાં  સાક્ષરતા અને શિક્ષણ,  આરોગ્ય, પરિવાર કલ્યાણ અને પોષણ,  પર્યાવરણનું સંરક્ષણ,  સમાજ સેવાના કાર્યક્રમો,  મહિલાઓના સશક્તિકરણ સંબંધિત કાર્યક્રમો,  આર્થિક વિકાસ સાથે સંકળાયેલી પ્રવૃત્તિઓને અનુલક્ષીને યોજવામાં આવતા કાર્યક્રમો  આપદાઓ દરમિયાન બચાવ અને રાહત કામગીરી,  સ્વચ્છતા સંબંધિત પ્રવૃત્તિઓ, વગેરેનો સમાવેશ થાય છે.
પુરસ્કાર વિજેતાઓની વિગતો માટે અહીં ક્લિક કરો
YP/GP/JD
(Visitor Counter : 216
પ્રધાનમંત્રીનું કાર્યાલય
પ્રધાનમંત્રીએ એશિયન ગેમ્સમાં મહિલા 400 મીટર હર્ડલ્સમાં બ્રોન્ઝ જીતવા બદલ એથ્લેટ વિથ્યા રામરાજને અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ આજે એશિયન ગેમ્સમાં મહિલાઓની 400 મીટર હર્ડલ્સ સ્પર્ધામાં બ્રોન્ઝ મેડલ જીતવા બદલ એથ્લેટ વિથ્યા રામરાજને અભિનંદન પાઠવ્યા હતા.
તેણે આશાસ્પદ પ્રદર્શન માટે 25 વર્ષીય તેની દૃઢતા અને નિશ્ચય માટે પ્રશંસા કરી.
પ્રધાનમંત્રી પોસ્ટ કર્યું
"વિથ્યા રામરાજને મહિલાઓની 400 મીટર હર્ડલ્સ સ્પર્ધામાં બ્રોન્ઝ મેડલ જીતવા બદલ અભિનંદન.
તેણીની મક્કમતા અને નિશ્ચય આ ખરેખર આશાસ્પદ પ્રદર્શન તરફ દોરી ગયું છે. તેના ભાવિ પ્રયાસો માટે શુભેચ્છાઓ.”
CB/GP/JD
(
મહિલા અને બાળ વિકાસ મંત્રાલય
સક્ષમ આંગણવાડી અને પોષણ 2.0 માટે બજેટની ફાળવણી
નાણાકીય વર્ષ 2021-22ની સુધારેલી અંદાજપત્રીય ફાળવણી 'સક્ષમ આંગણવાડી અને પોષણ 2.0' માટે ₹19999.55 કરોડ હતી, જે નાણાકીય વર્ષ 2020-2021 માટે રૂ.17902.31 કરોડની સુધારેલી બજેટ ફાળવણી કરતાં 11.71% વધુ છે.
આરોગ્ય અને પરિવાર કલ્યાણ મંત્રાલય દ્વારા હાથ ધરવામાં આવેલા રાષ્ટ્રીય કુટુંબ આરોગ્ય સર્વે  હેઠળ 5 વર્ષથી ઓછી ઉંમરના ઓછા વજનવાળા, કુપોષિત અને ગંભીર રીતે કુપોષિત બાળકોની અંદાજિત સંખ્યા મેળવવામાં આવે છે. NFHS-5 ના તાજેતરના અહેવાલ મુજબ, NFHS-4  ની સરખામણીમાં 5 વર્ષથી ઓછી વયના બાળકો માટે પોષણ સૂચકાંકોમાં સુધારો થયો છે. સ્ટન્ટિંગ 38.4% થી ઘટીને 35.5% થઈ ગયું છે, જ્યારે વેસ્ટિંગ 21.0% થી ઘટીને 19.3% થઈ ગયું છે અને ઓછા વજનનું પ્રમાણ 35.8% થી ઘટીને 32.1% થયું છે.
આ માહિતી કેન્દ્રીય મહિલા અને બાળ વિકાસ મંત્રી શ્રીમતી સ્મૃતિ ઝુબિન ઈરાનીએ આજે રાજ્યસભામાં એક લેખિત જવાબમાં આપી હતી.
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 190
માહિતી અને પ્રસારણ મંત્રાલય
ગુજરાતના દ્વારકામાં ઓલ ઈન્ડિયા રેડિયો ટાવર બિપરજોય ચક્રવાતના જોખમને ધ્યાનમાં રાખીને સાવચેતીના પગલારૂપે તોડી પાડવામાં આવ્યો
ગુજરાતના દ્વારકામાં 90-મીટર ઉંચો સ્ટીલથી બનેલો આકાશવાણી ટાવર, high Guy ropeની મદદથી ઊભો કરવામાં આવ્યો હતો, જેને ચક્રવાત બિપરજોયના જોખમને ધ્યાનમાં રાખીને સાવચેતીના પગલાં તરીકે નીચે લાવવામાં આવ્યો હતો. આ ટાવરને કારણે કોઈ દુર્ઘટના ન થાય અને આસપાસના વિસ્તારોમાં જાનમાલનું નુકસાન ઓછું થાય તે માટે આ નિર્ણય લેવામાં આવ્યો છે. NIT સુરત અને CCWના માળખાકીય નિષ્ણાતોએ 35 વર્ષ જૂના ટાવરની સલામતી તપાસ કર્યા બાદ ટાવરને તોડી પાડવાનું પગલું લેવામાં આવ્યું છે. આ નિષ્ણાતોએ જાન્યુઆરી 2023માં ટાવરને તોડી પાડવાની ભલામણ કરી હતી. તેની સાથે જ, ઓલ ઈન્ડિયા રેડિયો ઉપલબ્ધ સંસાધનોનો ઉપયોગ કરીને દ્વારકાથી તેની સેવાઓ પુનઃસ્થાપિત કરવા પર કામ કરી રહ્યું છે.
YP/GP/JD
(Visitor Counter : 107
સ્વાસ્થ્ય અને પરિવાર કલ્યાણ મંત્રાલય
ભારતમાં છેલ્લા 24 કલાકમાં 80,834 નવા કેસ સાથે 71 દિવસ પછી સૌથી ઓછો આંકડો નોંધાયો
ભારતમાં સક્રિય કેસોનું ભારણ વધુ ઘટીને 10,26,159 થયું
સળંગ 31 દિવસથી નવા નોંધાતા કેસો કરતાં નવા સાજા થનારાનો આંકડો વધારે જળવાઇ રહ્યો છે
સાજા થવાનો દર વધીને 95.26% થયો
દૈનિક પોઝિટીવિટી દર 4.25%, સતત 20 દિવસથી પોઝિટીવિટી દર 10% કરતાં ઓછો નોંધાય છે
ભારતમાં છેલ્લા 24 કલાકમાં દૈનિક ધોરણે નવા 80,834 કેસ નોંધાયા છે. દેશમાં સતત છઠ્ઠા દિવસે પણ દૈનિક ધોરણે નવા નોંધાયેલા કેસોનો આંકડો 1 લાખથી નીચે રહ્યો છે. કેન્દ્ર અને રાજ્યો/કેન્દ્રશાસિત પ્રદેશોના સતત અને સહયોગપૂર્ણ પ્રયાસોના ફળરૂપે આ પરિણામ પ્રાપ્ત થયું છે.
ભારતમાં સક્રિય કેસોના ભારણમાં એકધારું ઘટાડાનું વલણ જળવાઇ રહ્યું છે. દેશમાં સક્રિય કેસોનું ભારણ આજે 10,26,159 નોંધાયું છે. સક્રિય કેસોનું ભારણ સતત તેર દિવસથી 20 લાખની નીચે જળવાઇ રહ્યું છે.
છેલ્લા 24 કલાકમાં સક્રિય કેસોની સંખ્યામાં 54,531 દર્દીનો ચોખ્ખો ઘટાડો નોંધાયો છે અને દેશમાં કુલ નોંધાયેલા પોઝિટીવ કેસોમાંથી સક્રિય કેસોની સંખ્યા હવે ફક્ત 3.49% રહી છે.
ભારતમાં કોવિડથી સંક્રમિત થયેલા વધુને વધુ દર્દીઓ સાજા થઇ રહ્યાં હોવાથી સતત 31 દિવસથી દેશમાં દૈનિક ધોરણે નવા નોંધાયેલા દર્દીઓની સરખામણીને નવા સાજા થયેલા દર્દીઓનો આંકડો વધારે જળવાઇ રહ્યો છે. છેલ્લા 24 કલાકમાં 1,32,062 દર્દીઓ સાજા થયા હોવાનું નોંધાયું છે. છેલ્લા 24 કલાકમાં દૈનિક ધોરણે નવા નોંધાયેલા કેસ કરતાં નવા સાજા થયેલાની સંખ્યા 51,228 વધારે છે.
મહામારીની શરૂઆતથી આજદિન સુધીમાં કોવિડ-19ના કુલ પોઝિટીવ થયેલા કેસોમાંથી 2,80,43,446 દર્દીઓ સાજા થઇ ગયા છે અને છેલ્લા 24 કલાકમાં 1,32,062 દર્દી સાજા થયા છે. આના કારણે એકંદરે સાજા થવાનો દર વધીને 95.26% થયો છે અને તેમાં સતત વૃદ્ધિનું વલણ જળવાઇ રહ્યું છે.
દેશમાં પરીક્ષણોની ક્ષમતામાં નોંધપાત્ર પ્રમાણમાં વધારો કરવામાં આવી રહ્યો છે. છેલ્લા 24 કલાકમાં દેશમાં 19,00,312 પરીક્ષણો હાથ ધરવામાં આવ્યા છે. ભારતમાં આજદિન સુધીમાં કરવામાં આવેલા કુલ પરીક્ષણોનો આંકડો 37.81 કરોડ કરતાં વધારે  થઇ ગયો છે.
એક તરફ, દેશમાં થતા પરીક્ષણોની સંખ્યામાં વધારો કરવામાં આવ્યો છે અને બીજી તરફ સાપ્તાહિક ધોરણે કેસોની પોઝિટીવિટીમાં સતત ઘટાડો નોંધાઇ રહ્યો છે. સાપ્તાહિક પોઝિટીવિટી દર હાલમાં 4.74% છે જ્યારે દૈનિક પોઝિટીવિટી દર આજે 4.25% નોંધાયો છે. સતત 20 દિવસથી આ દર 10%થી નીચે જળવાઇ રહ્યો છે.
સમગ્ર દેશમાં હાથ ધરવામાં આવેલા રસીકરણ અભિયાન અંતર્ગત ગઇકાલે દેશમાં કોવિડ-19 વિરોધી રસીના આપવામાં આવેલા કુલ ડોઝનો આંકડો 25 કરોડના આંકને પણ ઓળંગી ગયો છે. છેલ્લા 24 કલાકમાં 34,84,239 ડોઝ આપવામાં આવ્યા હતા.
આજે સવારે 7 વાગ્યા સુધીમાં પ્રાપ્ત થયેલા હંગામી અહેવાલો અનુસાર દેશમાં કુલ 35,05,535 સત્રોનું આયોજન કરીને રસીના કુલ 25,31,95,048 ડોઝ આપવામાં આવ્યા છે.
આમાં સામેલ છે:
|
|
HCWs
|
|
પ્રથમ ડોઝ
|
|
1,00,48,183
|
|
બીજો ડોઝ
|
|
69,63,347
|
|
FLWs
|
|
પ્રથમ ડોઝ
|
|
1,67,28,272
|
|
બીજો ડોઝ
|
|
88,42,292
|
|
18 થી 44 વર્ષનું વયજૂથ
|
|
પ્રથમ ડોઝ
|
|
4,02,15,561
|
|
બીજો ડોઝ
|
|
6,77,853
|
|
45 થી 60 વર્ષનું વયજૂથ
|
|
પ્રથમ ડોઝ
|
|
7,54,28,713
|
|
બીજો ડોઝ
|
|
1,19,42,926
|
|
60 વર્ષથી વધારે ઉંમરના લાભાર્થી
|
|
પ્રથમ ડોઝ
|
|
6,24,72,732
|
|
બીજો ડોઝ
|
|
1,98,75,169
|
|
કુલ
|
|
25,31,95,048
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ યૂપીના ઔરૈયાના માર્ગ અકસ્માતમાં મૃત્યુ પામેલા લોકોના પરિજનો માટે સહાયતા રાશિની જાહેરાત કરી
પ્રધાનમંત્રી શ્રી નરેન્દ્ર મોદીએ યૂપીના ઔરૈયાના માર્ગ અકસ્માતમાં મૃત્યુ પામેલા લોકોના પરિજનો માટે પ્રધાનમંત્રી રાષ્ટ્રીય રાહત કોષમાંથી રૂપિયા 2 લાખની સહાયતા રાશિ તેમજ અકસ્માતમાં પ્રત્યેક ઘાયલો માટે રૂપિયા 50 હજારની સહાયતા રાશિની જાહેરાત કરી છે.
GP/DS
(
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 202.79 કરોડ રસીના ડોઝ  આપવામાં આવ્યા
- છેલ્લા ચોવિસ કલાકમાં 27,37,235 ડોઝ આપવામાં આવ્યા
- ભારતમાં સક્રિય કેસનું ભારણ 1,45,026 થયું
- સક્રિય કેસનું ભારણ હાલમાં 0.33% છે
- સાજા થવાનો દર હાલમાં 98.47% નોંધાયો
- છેલ્લા 24 કલાકમાં 20,742 દર્દીઓ સાજા થયા, કુલ વધીને 4,32,67,571 દર્દીઓ સાજા થયા
- છેલ્લા 24 કલાકમાં ભારતમાં 18,313 નવા કેસ નોંધાયા
- દૈનિક પોઝિટિવીટી દર 4.31% પહોંચ્યો
- સાપ્તાહિક પોઝિટિવીટી દર હાલમાં 4.57% છે
- કુલ 87.36 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,25,337 ટેસ્ટ કરાયા
#Unite2FightCorona
#IndiaFightsCorona
Press Information Bureau
Ministry of Information & Broadcasting
Government of India
પ્રધાનમંત્રીનું કાર્યાલય
પ્રધાનમંત્રીએ અમેઠીના ગૌરીગંજમાં માર્ગ અકસ્માતને કારણે થયેલી જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ઉત્તર પ્રદેશના અમેઠી જિલ્લાના ગૌરીગંજમાં માર્ગ અકસ્માતમાં થયેલી જાનહાનિ પર ઊંડો શોક વ્યક્ત કર્યો છે. તેમણે અકસ્માતમાં ઘાયલ થયેલા લોકોના ઝડપથી સ્વસ્થ થવાની પ્રાર્થના પણ કરી હતી.
પ્રધાનમંત્રી કાર્યાલયે ટ્વીટ કર્યું;
"ઉત્તર પ્રદેશના અમેઠીના ગૌરીગંજમાં થયેલો માર્ગ અકસ્માત અત્યંત દુઃખદ છે. જે લોકોએ જીવ ગુમાવ્યો છે તેમના પરિવારો પ્રત્યે મારી ઊંડી સંવેદના છે. સાથે જ હું ઘાયલોને ઝડપથી સાજા થાય તેવી આશા કરું છું: PM @narendramodi"
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 193.70 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 8.07 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં COVID-19 રસીકરણની ગતિને વેગ આપવા અને વિસ્તરણ કરવા માટે પ્રતિબદ્ધ છે. રાષ્ટ્રવ્યાપી COVID-19 રસીકરણ 16મી જાન્યુઆરી 2021ના રોજ શરૂ થયું. COVID-19 રસીકરણના સાર્વત્રિકકરણનો નવો તબક્કો 21મી જૂન 2021થી શરૂ થયો. વધુ રસીઓની ઉપલબ્ધતા, રાજ્યોમાં રસીની આગોતરી દૃશ્યતા અને કેન્દ્રશાસિત પ્રદેશોમાં ઉપલબ્ધતા દ્વારા રસીકરણ અભિયાનને વેગ આપવામાં આવ્યો છે. તેમના દ્વારા બહેતર આયોજનને સક્ષમ કરવું, અને રસીની સપ્લાય ચેઇનને સુવ્યવસ્થિત કરવી.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
1,93,70,32,325
|
|
બાકી ઉપલબ્ધ
|
|
8,07,88,890
ભારત સરકારે બધા જ પ્રકારના સ્ત્રોતો દ્વારારાજ્યો/કેન્દ્રશાસિત પ્રદેશોને 193.70 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 8.07 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 185
ભારે ઉદ્યોગ મંત્રાલય
સરકારે ભારતીય કેપિટલ ગુડ્સ સેક્ટર ફેઝ-II માં સ્પર્ધાત્મકતા વધારવા માટેની યોજનાને સૂચિત કરી
યોજનામાં રૂ. 1207 કરોડનો નાણાકીય ખર્ચ છે. રૂ. 975 કરોડના અંદાજપત્રીય સમર્થન અને રૂ.232 કરોડનું ઉદ્યોગ યોગદાન છે
તેનો હેતુ કોમન ટેક્નોલોજી ડેવલપમેન્ટ અને સર્વિસ ઈન્ફ્રાસ્ટ્રક્ચરને સહાય પૂરી પાડવાનો છે
હેવી ઈન્ડસ્ટ્રીઝ મંત્રાલય  એ સામાન્ય ટેકનોલોજી વિકાસ અને સેવાઓ ઈન્ફ્રાસ્ટ્રક્ચરને સહાય પૂરી પાડવા માટે ભારતીય કેપિટલ ગુડ્સ સેક્ટર ફેઝ-II માં સ્પર્ધાત્મકતા વધારવા માટેની યોજનાને સૂચિત કરી છે. આ યોજનાને નાણાકીય ખર્ચ રૂ. 1207 કરોડ રૂ.975 કરોડના અંદાજપત્રીય સમર્થન અને રૂ.232 કરોડના ઉદ્યોગ યોગદાન સાથે આ યોજના 25મી જાન્યુઆરી, 2022ના રોજ જાહેર કરવામાં આવી હતી.
કેપિટલ ગૂડ્ઝ સેક્ટરની સ્પર્ધાત્મકતા વધારવા માટેની યોજનાના બીજા તબક્કાનો ઉદ્દેશ્ય તબક્કા I પાયલોટ સ્કીમ દ્વારા સર્જાયેલી અસરને વિસ્તૃત અને વિસ્તૃત કરવાનો છે, જેનાથી એક મજબૂત અને વૈશ્વિક સ્તરે સ્પર્ધાત્મક મૂડી માલસામાન ક્ષેત્રની રચના દ્વારા વધુ પ્રોત્સાહન પૂરું પાડવામાં આવે છે જે મેન્યુફેક્ચરિંગ સેક્ટરને ઓછામાં ઓછું 25% યોગદાન આપે છે.
કેપિટલ ગુડ્સ સેક્ટર ફેઝ II ના ઉન્નતીકરણ માટેની યોજના હેઠળ છ ઘટકો નીચે મુજબ છે:
 ટેક્નોલોજી ઈનોવેશન પોર્ટલ દ્વારા ટેક્નોલોજીની ઓળખ;
 શ્રેષ્ઠતાના ચાર નવા અદ્યતન કેન્દ્રોની સ્થાપના અને હાલના શ્રેષ્ઠતાના કેન્દ્રોનો વધારો;
 કેપિટલ ગુડ્સ સેક્ટરમાં કૌશલ્યને પ્રોત્સાહન - કૌશલ્ય સ્તર 6 અને તેથી વધુ માટે લાયકાત પેકેજોની રચના;
 ચાર કોમન એન્જિનિયરિંગ ફેસિલિટી સેન્ટર્સ  ની સ્થાપના અને હાલના CEFC નો વધારો;
 હાલના પરીક્ષણ અને પ્રમાણન કેન્દ્રોની વૃદ્ધિ;
 ટેક્નોલોજી ડેવલપમેન્ટ માટે દસ ઇન્ડસ્ટ્રી એક્સિલરેટર્સની સ્થાપના
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 202
પ્રધાનમંત્રીનું કાર્યાલય
પ્રધાનમંત્રી શ્રીએ ઇલાબેન ભટ્ટના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ જાણીતા શિક્ષણવિદ્ અને સામાજિક કાર્યકર સુશ્રી ઇલાબેન ભટ્ટના નિધન પર શોક વ્યક્ત કર્યો છે. પ્રધાનમંત્રીએ યુવાઓમાં મહિલા સશક્તીકરણ, સમાજ સેવા અને શિક્ષણને પ્રોત્સાહન આપવાના તેમના પ્રયાસોને યાદ કર્યા.
એક ટ્વીટમાં, પ્રધાનમંત્રી શ્રીએ કહ્યું:
“ઇલાબેન ભટ્ટના અવસાનથી દુઃખ થયું. મહિલા સશક્તીકરણ, સમાજ સેવા અને યુવાનોમાં શિક્ષણને આગળ વધારવા માટેના પ્રયાસો માટે તેઓને દીર્ઘકાળ સુધી યાદ રાખવામાં આવશે. તેમના પરિવારજનો તથા પ્રશંસકો પ્રત્યે સંવેદના. ૐ શાંતિ…॥“
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી 18મી મેના રોજ ઇન્ટરનેશનલ મ્યુઝિયમ એક્સ્પો 2023નું ઉદ્ઘાટન કરશે
પ્રધાનમંત્રી શ્રી ઉત્તર અને દક્ષિણ બ્લોકમાં આગામી રાષ્ટ્રીય સંગ્રહાલયના વર્ચ્યુઅલ વૉકથ્રુનું ઉદ્ઘાટન કરશે
પ્રધાનમંત્રી શ્રી નરેન્દ્ર મોદી નવી દિલ્હીના પ્રગતિ મેદાન ખાતે 18મી મેના રોજ સવારે 10:30 વાગ્યે ઇન્ટરનેશનલ મ્યુઝિયમ એક્સ્પો 2023નું ઉદ્ઘાટન કરશે.
ઈન્ટરનેશનલ મ્યુઝિયમ એક્સ્પોનું આયોજન 47મા ઈન્ટરનેશનલ મ્યુઝિયમ ડે ની ઉજવણી માટે આઝાદી કા અમૃત મહોત્સવના ભાગરૂપે કરવામાં આવી રહ્યું છે. આ વર્ષની IMD થીમ 'મ્યુઝિયમ્સ, સસ્ટેનેબિલિટી એન્ડ વેલ બીઇંગ' છે. મ્યુઝિયમ એક્સ્પો મ્યુઝિયમ પ્રોફેશનલ્સ સાથે મ્યુઝિયમો પર સર્વગ્રાહી વાર્તાલાપ શરૂ કરવા માટે રચાયેલ છે જેથી તેઓ ભારતના સાંસ્કૃતિક મુત્સદ્દીગીરીમાં મુખ્ય ભૂમિકા ભજવતા સાંસ્કૃતિક કેન્દ્રો તરીકે વિકાસ કરી શકે.
કાર્યક્રમ દરમિયાન, પ્રધાનમંત્રી ઉત્તર અને દક્ષિણ બ્લોકમાં આગામી રાષ્ટ્રીય સંગ્રહાલયના વર્ચ્યુઅલ વોકથ્રુનું ઉદ્ઘાટન કરશે. મ્યુઝિયમ એ ભારતના ભૂતકાળ સાથે સંબંધિત ઐતિહાસિક ઘટનાઓ, વ્યક્તિત્વ, વિચારો અને સિદ્ધિઓને પ્રકાશિત કરવા અને પ્રદર્શિત કરવાનો વ્યાપક પ્રયાસ છે જેણે ભારતના વર્તમાનના નિર્માણમાં યોગદાન આપ્યું છે.
પ્રધાનમંત્રી ઈન્ટરનેશનલ મ્યુઝિયમ એક્સ્પોના માસ્કોટ, ગ્રાફિક નોવેલ – અ ડે એટ ધ મ્યુઝિયમ, ભારતીય સંગ્રહાલયોની ડિરેક્ટરી, કર્તવ્ય પથના પોકેટ મેપ અને મ્યુઝિયમ કાર્ડ્સનું પણ અનાવરણ કરશે.
ઇન્ટરનેશનલ મ્યુઝિયમ એક્સ્પોનો માસ્કોટ એ ચેન્નાપટ્ટનમ કલા શૈલીમાં લાકડામાંથી બનેલી ડાન્સિંગ ગર્લનું સમકાલીન સંસ્કરણ છે. ગ્રાફિક નોવેલ નેશનલ મ્યુઝિયમની મુલાકાત લેતા બાળકોના જૂથનું ચિત્રણ કરે છે જ્યાં તેઓ મ્યુઝિયમમાં ઉપલબ્ધ વિવિધ કારકિર્દીની તકો વિશે શીખે છે. ભારતીય સંગ્રહાલયોની ડિરેક્ટરી એ ભારતીય સંગ્રહાલયોનું વ્યાપક સર્વેક્ષણ છે. કર્તવ્ય પથનો પોકેટ મેપ વિવિધ સાંસ્કૃતિક જગ્યાઓ અને સંસ્થાઓને પ્રકાશિત કરે છે અને તે પ્રતિકાત્મક માર્ગોના ઇતિહાસને પણ દર્શાવે છે. મ્યુઝિયમ્સ કાર્ડ્સ એ દેશભરના આઇકોનિક મ્યુઝિયમોના સચિત્ર રવેશ સાથે 75 કાર્ડ્સનો સમૂહ છે, અને તમામ ઉંમરના લોકોને મ્યુઝિયમનો પરિચય કરાવવાની એક નવીન રીત છે અને દરેક કાર્ડ સંગ્રહાલયોની ટૂંકી માહિતી ધરાવે છે.
આ કાર્યક્રમમાં વિશ્વભરના સાંસ્કૃતિક કેન્દ્રો અને સંગ્રહાલયોના આંતરરાષ્ટ્રીય પ્રતિનિધિમંડળોની પણ ભાગીદારી જોવા મળશે.
YP/GP/JD
(
PIB Headquarters
કોવિડ-19 અંગે PIBનું દૈનિક બુલેટિન
- એક જ દિવસમાં સૌથી વધુ 1.33 કરોડ ડોઝ આપવામાં આવ્યા છે
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 65.41 કરોડ લોકોને રસી આપવામાં આવી
- ઓગસ્ટ મહિનામાં 18.3 કરોડથી વધુ ડોઝ આપવામાં આવ્યા છે
- છેલ્લા 24 કલાકમાં ભારતમાં 41,965 નવા કેસ નોંધાયા
- સક્રિય કેસ કુલ કેસનાં 1.15% થયા
- ભારતમાં સક્રિય કેસનું ભારણ 3,78,181 થયું
- સાજા થવાનો દર હાલમાં 97.51% નોંધાયો
- છેલ્લા 24 કલાકમાં 33,964 દર્દીઓ સાજા થયા, કુલ વધીને 3,19,93,644 દર્દીઓ સાજા થયા
- સાપ્તાહિક પોઝિટિવીટી દર છેલ્લા 68 દિવસથી 3% કરતા ઓછો થઈ ગયો છે, હાલમાં 2.58% છે
- દૈનિક પોઝિટિવીટી દર 2.61% પહોંચ્યો
- કુલ 52.31 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગતઃ https://pib.gov.in/PressReleasePage.aspx?PRID=1750985
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
વિગતઃ https://pib.gov.in/PressReleasePage.aspx?PRID=1750967
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 194
પ્રધાનમંત્રીનું કાર્યાલય
પ્રધાનમંત્રીએ કટોકટીનો વિરોધ કરનારા લોકોને યાદ કર્યા
ચાલો આપણે ભારતની લોકશાહી ભાવનાને મજબૂત બનાવવા, અને આપણા બંધારણમાં સમાવિષ્ટ મૂલ્યોને અનુસરીને શક્ય તેટલા વચનબદ્ધ થઈએ : પ્રધાનમંત્રી
પ્રધાનમંત્રી, શ્રી નરેન્દ્ર મોદી એ બધા મહાનુભાવોને યાદ કર્યા જેમણે કટોકટીનો પ્રતિકાર કર્યો અને ભારતીય લોકશાહીનું રક્ષણ કર્યું.
કટોકટીની વર્ષગાંઠ પર ટ્વીટની શ્રેણીમાં પ્રધાનમંત્રીએ જણાવ્યું કે,
“#ડાર્કડેઝઓફ ઈમરજન્સી ક્યારેય ભૂલી શકાતી નથી. 1975 થી 1977ના સમયગાળામાં સંસ્થાઓનો વ્યવસ્થિત વિનાશ જોવા મળ્યો હતો.
ચાલો આપણે ભારતની લોકશાહી ભાવનાને મજબૂત બનાવવા, અને આપણા બંધારણમાં સમાવિષ્ટ મૂલ્યો પ્રમાણે જીવવા માટે શક્ય તેટલું બધું કરવા પ્રતિબદ્ધ થઈએ.
આ રીતે કોંગ્રેસે આપણા લોકશાહી સિધ્ધાંતોને કચડી નાખ્યા. આપણે તે બધા મહાન નેતાઓને યાદ કરીએ, જેમણે કટોકટીનો પ્રતિકાર કર્યો અને ભારતીય લોકશાહીનું રક્ષણ કર્યું. #ડાર્કડેઝ ઓફ ઈમરજન્સી”
https://instagram.com/p/CQhm34OnI3F/?utm_medium=copy_link
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ 15-18 વય જૂથના 50%થી વધુ યુવાનોને પ્રથમ ડોઝ રસીકરણની પ્રશંસા કરી
પ્રધાનમંત્રી શ્રી નરેન્દ્ર મોદીએ 15-18 વય જૂથના 50% થી વધુ યુવાનોને પ્રથમ ડોઝ રસીકરણની પ્રશંસા કરી છે.
કેન્દ્રીય આરોગ્ય મંત્રી, ડૉ. મનસુખ માંડવિયાના ટ્વીટના જવાબમાં, પ્રધાનમંત્રી કહ્યું;
"યુવાન અને યુવા ભારત માર્ગ બતાવે છે!
આ પ્રોત્સાહક સમાચાર છે. ચાલો વેગ જાળવીએ.
રસીકરણ કરવું અને તમામ COVID-19 સંબંધિત પ્રોટોકોલનું અવલોકન કરવું મહત્વપૂર્ણ છે. સાથે મળીને, આપણે આ રોગચાળા સામે લડીશું."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(